ავღანეთის დროშა

ავღანეთის ისლამური საამიროს დროშა რომელიც ასევე გამოიყენება, როგორც თალიბანის დროშა, შედგება თეთრი ფონისგან, რომელზეც გამოსახულია შაჰადა შავ ფერში. იგი დამტკიცდა 2021 წლის 15 აგვისტოს, 2001-2021 წლების ომში თალიბანთა გამარჯვების შემდეგ. 1919 წლის ანგლო-ავღანური ომის შემდეგ ავღანეთმა გამოიყენა დაახლოებით 19 ეროვნული დროშა, რომელთაგან თითქმის ყველაში შავი, წითელი და მწვანე ფერები იყო გამოყენებული.

საერთაშორისოდ აღიარებულ სამფეროვან დროშას, რომელიც კვლავ გამოიყენება საერთაშორისო დონეზე და ავღანეთში თალიბების წინააღმდეგ კამპანიებში, აქვს ვერტიკალური შავი, წითელი და მწვანე დანაყოფები. ცენტრში მას თეთრი ფერის ეროვნული ემბლემა აქვს, რომელიც გარშემორტყმულია ხორბლის თავებით, მოიცავს შაჰადას, ცენტრში კი განთავსებულია მეჩეთი, რომლის მინარეთებზეც ავღანეთის დროშებია აღმართული.

ავღანეთის დამოუკიდებლობის დღისადმი მიტინგების დროს ჯალალაბადში და ავღანეთის სხვა ქალაქებში 2021 წლის 18-19 აგვისტოს თალიბანებმა მოკლეს სამი ადამიანი და დაჭრეს ათზე მეტი თალიბანთა დროშის მოხსნისა და სამფეროვანი დროშის აღმართვის გამო, 11 სექტემბრის ტერაქტის 20 წლის თავზე კი მათ ქაბულში, პრეზიდენტის რეზიდენციაში აღმართეს თეთრი ფონის დროშა, აშშ-ის საწინააღმდეგოდ. თალიბანებმა გამოსცეს მკაცრი ბრძანება, რომელიც მოითხოვს ისლამური საამიროს დროშის გამოყენებას ნებისმიერ გარემოში.

სიმბოლიზმი
ავღანეთის ისლამური საამარის დროშაზე წარმოდგენილია თეთრი ფერის ფონზე შავ ფერში გამოსახული შაჰადი. შავი ფერის შაჰადა შემოვიდა 1997 წლის შემდეგ, რომელიც არის ისლამური რწმენის გამომსახველი. ამჟამინდელი დროშა განსხვავებულია სხვა ჯიჰადისტური ჯგუფებისგან, როგორიცაა ალ-კაიდა და , რადგან ძირითადი დროშის ფერი თეთრია, შაჰადი კი შავი. სავარაუდოა, რომ ისლამური საამიროს ამჟამინდელი დროშა შთაგონებულია ომაიანთა სახალიფოს იმ პერიოდით, როცა - საუკუნეებში ისლამი ავღანეთშიც გავრცელდა. 663-665 წლებში უმაიადი შეიჭრა ავღანეთში, ეს უკანასკნელი აზიაში არაბული ექსპანსიისთვისთვის დერეფნად იქცა.

სამფეროვანი დროშა
ავღანეთის ისლამური რესპუბლიკის ეროვნული დროშა, რომელიც მითითებულია 2004 წლის კონსტიტუციაში , შედგება ვერტიკალური სამფერისგან, ცენტრში კლასიკური ეროვნული ემბლემით. მიმდინარე ვარიაცია 2013 წლის 19 აგვისტოს დადგენილებით მიიღეს, მაგრამ მსგავსი დიზაინის მქონე არაერთი დროშა გამოიყენებოდა მე-20 საუკუნის განმავლობაში. მიუხედავად 2021 წლის ავღანეთის ისლამური რესპუბლიკის დამხობისა, სამი ფერის მქონე დროშა მაინც გამოიყენება საერთაშორისო საზოგადოებაში და ავღანეთის დიპლომატიური მისიების უდიდეს ნაწილში. მას ასევე ხშირად იყენებენ ავღანურ დიასპორაში და რესპუბლიკელ მეამბოხეებშიც, რამაც საფუძვლიანად აქცია იგი ქვეყნის შიდა წინააღმდეგობის სიმბოლოდ.

ისტორია
შავი ფერი განასახიერებს ქვეყნის პრობლემატურ მდგომარეობას საუკუნეში, წითელი ფერი განასახიერებს 1919 წელს დამოუკიდებლობისთვის მებრძოლთა დაღვრილ სისხლს, ხოლო მწვანე იმედსა და კეთილდღეობას სიმბოლიზირებს. ზოგიერთი ალტერნატიული განმარტების თანახმად, შავი ფერი ასახავს ისტორიას, წითელი პროგრესს, ხოლო მწვანე — ისლამს ან მდგრადობას სოფლის მეურნეობის სფეროში. სამი ფერი სავარაუდოდ შთაგონებული იყო ავღანეთის მეფის, ამანულა ხანის მიერ 1928 წელს მეუღლესთან ერთად ევროპაში ვიზიტით, ხოლო დიზაინი დაფუძნებულია გერმანიის დროშაზე.

1928 წლიდან მოყოლებული თითქმის ყველა ავღანეთის სამფეროვან დროშას ცენტრში თან ერთვის ავღანეთის გერბი. თითქმის ყველა ემბლემაზე იყო გამოსახული მეჩეთი, რომელიც პირველად გამოჩნდა 1901 წელს და ხორბლის თავების წრიული განლაგება, რომელიც პირველად გამოჩნდა 1928 წელს.

სამფეროვანმა დროშამ დღევანდელი, საბოლოო ფორმა მიიღო 2002 წელს, მოგვიანებით, 2004 და 2013 წლებში ცვლილებების შესაბამისად, ზოგიერთი ვარიანტი შეიცავდა სხვადასხვა ფერის ემბლემებს.

2021 წელს, ქაბულის დაცემისა და ავღანეთის ისლამური საამიროს აღდგენის შემდეგ, საპროტესტო აქციები გაიმართა ჯალალაბადსა და სხვა ქალაქებში, სადაც მომიტინგეები აფრიალებდნენ ავღანეთის სამფეროვან დროშებს, რომლითაც აპროტესტებდნენ მის მოხსნას თალიბანის მმართველობის მიერ, თეთრის აღდგენის გამო.

სამფეროვანი დროშა ავღანეთის დელეგაციამ გამოიყენა 2020 წლის ზაფხულის პარაოლიმპიურ თამაშებზე 2021 წლის 25 აგვისტოდან 5 სექტემბრამდე, ასევე 2021 წლის კრიკეტის 20 მსოფლიო თასზე 2021 წლის 26 ოქტომბრიდან 4 ნოემბრამდე, ორივე ქაბულის დაცემის შემდეგ.